На основание чл. 26, ал. 3 и ал. 4, чл. 28 от Закона за нормативните актове проектът на Правилник за изменение и допълнение на Правилника за условията и реда за предоставяне на финансова помощ за новородено или осиновено дете на територията на община Лъки е публикуван за обсъждане на интернет страницата на Община Лъки, на 07.11.2025 г., като се даде възможност на заинтересованите лица в 30-дневен срок да предоставят своите предложения, мнения,възражения и становища.

МОТИВИ към проект на Правилник за изменение и допълнение на Правилника за условията и реда за предоставяне на финансова помощ за новородено или осиновено дете на територията на община Лъки
1. Причини, които налагат приемането на Правилник за изменение и допълнение на Правилника за условията и реда за предоставяне на финансова помощ за новородено или осиновено дете на територията на община Лъки

1. Първата причина, която налага приемането на Правилник за изменение и допълнение на Правилник за условията и реда за предоставяне на финансова помощ за новородено или осиновено дете на територията на община Лъки е въвеждането на еврото като официална валута, което изисква определени промени в българското законодателство, за да се гарантира правната сигурност и да се създадат условия за гладкото и безпроблемно преминаване към новата валута. Закона за въвеждане на еврото в Република България урежда принципите, които трябва да се спазват при въвеждането на еврото. 

В Държавен вестник, бр. 70 от 20.08.2024 година е обнародван Закон за въвеждане на еврото в Република България. Закона за въвеждане на еврото в Република България урежда принципите, които трябва да се спазват при въвеждането на еврото и извършването на превалутирането от левове в евро. С §6, ал. 1, т. 2 от Преходните и заключителни разпоредби на Закона за въвеждане на еврото в Република България, на органите на местното самоуправление е вменено задължението да приведат действащите на територията на съответната община подзаконови нормативни актове, като превалутират приетите с наредбите цени от левове в евро, при спазване на правилото: числовата стойност в левове да се раздели на пълната числова стойност на официалния валутен курс, изразен с шест цифри с всичките пет знака след десетичната запетая. При съобразяване с изискванията на чл. 12 и чл. 13 от Закона за въвеждане на еврото в Република България е подготвен настоящият проект на Правилник за изменение и допълнение на Правилника за условията и реда за предоставяне на финансова помощ за новородено или осиновено дете на територията на община Лъки  като е направено превалутиране на посочените в правилника суми от левове в евро.

С предложените промени се изпълнява въведеното в §6, ал. 1, т. 2 от Преходните и заключителни разпоредби на Закона за въвеждане на еврото в Република България задължение на местните власти да приемат изменения и допълнения в подзаконовите нормативни актове, действащи на територията на общината във връзка с въвеждане на еврото като парична единица на Република България. Посочените в подзаконовия нормативен акт стойности в лева са превалутирани в евро, съобразно изискванията на чл. 12 и чл. 13 от Закона за въвеждане на еврото в Република България, като са спазени правилата за превалутиране и закръгляване, без да се поставят лицата в по-неблагоприятно положение.

Общинските администрации имат ключова роля в осигуряването на успешното преминаване към еврото поради естеството на услугите, които предоставят на гражданите. Общините следва да бъдат подготвени да осигурят безпроблемното и гладкото прилагане на еврото във всички управлявани от тях публични услуги, включително чрез промени в нормативни актове. 
2. Втората причина, която налага приемането на Правилник за изменение и допълнение на Правилник за условията и реда за предоставяне на финансова помощ за новородено или осиновено дете на територията на община Лъки е прецизирането на някои от разпоредбите на правилника с цел пресичане на порочни практики от родители на новородени деца, които не живеят на територията на община Лъки, но са регистрирани по постоянен адрес на нея. По този начин се опорочава първоначалната идея и цел за приемането на Правилника за условията и реда за предоставяне на финансова помощ за новородено или осиновено дете на територията на община Лъки, а именно: насърчаване на раждаемостта и задържане на младите семейства на територията на община Лъки, като бъдат подпомагани родителите/осиновителите на новородено или осиновено дете чрез изплащане на еднократна безвъзмездна финансова помощ.
При изработването на проекта на Правилник за изменение и допълнение на Правилника за условията и реда за предоставяне на финансова помощ за новородено или осиновено дете на територията на община Лъки са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. 

Принцип на необходимост – необходимо е приемането на Правилника за изменение и допълнение на Правилника за условията и реда за предоставяне на финансова помощ за новородено или осиновено дете на територията на община Лъки с оглед посочването на размера на помощта в лева и в евро, с оглед правилното им прилагане от страна на общинска администрация Лъки. 

Принцип на обоснованост – за определянето на размера на финансовата помощ  в евро са спазени изискванията на чл. 12 и чл. 13 от Закона за въвеждане на еврото в Република България. 

Принципите на предвидимост и откритост са спазени – проектът на правилник, заедно с мотивите за приемането му са публикувани на официалния сайт на Община Лъки за становища и предложения от заинтересованите лица. 

Принцип на съгласуваност – Проектът на Правилник за изменение и допълнение на Правилника за условията и реда за предоставяне на финансова помощ за новородено или осиновено дете на територията на община Лъки ведно с мотивите чрез интернет страницата на Община Лъки са предоставени публично на заинтересованите групи, като ще бъдат взети предвид направените в хода на обсъждането становища и предложения.

Принципите на субсидиарност, пропорционалност и стабилност – предложеният за приемане Правилник за изменение и допълнение на Правилника за условията и реда за предоставяне на финансова помощ за новородено или осиновено дете на територията на община Лъки е в съответствие с нормативните актове от по-висока степен.

1. Цели, които се поставят с приемането на Проекта на Правилник за изменение и допълнение на Правилника за условията и реда за предоставяне на финансова помощ за новородено или осиновено дете на територията на община Лъки
Целта на проекта на правилника е да осигури безпроблемното въвеждане на еврото на местно ниво по отношение на действащите в този момент подзаконови нормативни актове и да повиши прозрачността и информираността за процеса на приемане на единната европейска валута. 

С предложения проект се спазват принципите, правилата и процедурите за въвеждане на еврото като парична единица в работата на общинската администрация. Проектът на правилник цели спазване на принципа за защита на потребителите, принципа на информираност, принципа на ефективност и икономичност, принципа на прозрачност, принципа на приемственост, принципа на публичност, гарантиране на правната сигурност и автоматично превалутиране на суми от левове в евро. 

2. Финансови и други средства, необходими за прилагането на новата уредба: Не са необходими финансови и други средства, различни от тези, осигуряващи прилагането на действащият понастоящем Правилник за условията и реда за предоставяне на финансова помощ за новородено или осиновено дете на територията на община Лъки 
 3. Очаквани резултати от прилагането, включително финансовите, ако има такива. 

В резултат от приемането на проекта на Правилника се очаква да бъдат създадени условия за регламентиране на обществените отношения с цел безпрепятственото преминаване към еврото, вкл. въвеждане на период за двойно обозначаване на цените, както и двойно обращение на двете валути, за да се гарантира високо ниво на прозрачност на процеса и да се създаде възможност за адаптация на обществото. 

С въвеждането на еврото ще завърши процеса по присъединяването на Република България към еврозоната, като логична крайна фаза на евроинтеграционните процеси в рамките на Икономическия и паричен съюз.
4. Анализ на съответствие с правото на Европейския съюз: 

С проекта на подзаконовия нормативен акт не се цели транспонирането на европейското законодателство или изпълнение на задължения, произтичащи от актове на Европейския съюз, поради което не се налага изготвяне на справка за съответствие с европейското право. 

Процесът по въвеждане на еврото е уреден на ниво европейско законодателство в Договора за функциониране на Европейския съюз, Регламент (ЕО) № 974/98 на Съвета от 3 май 1998 година относно въвеждането на еврото (ОВ, L 139/1 от 11 май 1998 г.), Регламент (EО) № 1103/97 на Съвета от 17 юни 1997 година относно определени разпоредби, отнасящи се до въвеждането на еврото (OВ, L 162/1 от 19 юни 1997 г.), както и Регламент (E) № 2866/98 на Съвета от 31 декември 1998 година относно валутните курсове към еврото на валутите на държавите-членки, които приемат еврото (ОВ, L 359/1 от 31 декември 1998 г.). В съответствие с пряко приложимите правила на правото на Европейския съюз и добрите практики на държавите, последно въвели еврото, настоящият проект на правилник цели да уреди дадени общи въпроси и обществени отношения, свързани с въвеждането на паричната единица, без да противоречи на действащото право на Съюза. 

Приложение: Проект на Правилник за изменение и допълнение на Правилника за условията и реда за предоставяне на финансова помощ за новородено или осиновено дете на територията на община Лъки
 ПРОЕКТ НА РЕШЕНИЕ:


На основание чл. 21, ал. 2 от Закона за местното самоуправление и местната администрация, при спазване изискванията на чл. 76, ал. 3, чл. 77 и чл. 79 от Административнопроцесуалния кодекс, чл. 8 и чл. 28, ал. 1 от Закона за нормативните актове, в изпълнение на §6, ал. 1, т. 2 и при съобразяване с разпоредбите на чл. 12 и чл. 13 от Закона за въвеждане на еврото в Република България, Общински съвет Лъки:
РЕШИ:
1. ПРИЕМА Правилник за изменение и допълнение на Правилника за условията и реда за предоставяне на финансова помощ за новородено или осиновено дете на територията на община Лъки както следва:
§1. Изменя и допълва чл. 3, като същия получава следната редакция: 
Чл. 3. Еднократната финансова помощ е в размер на 1 000 (хиляда) лева или 511,29 евро (петстотин и единадесет евро и двадесет и девет евро цента) и се изплаща еднократно в рамките на една календарна година.
§2. Изменя и допълва чл. 4, ал. 1, като същия получава следната редакция: 

Чл. 4. (1) Право да получават еднократна парична помощ имат родители на новородено или осиновители, ако кумулативно са изпълнени следните условия: 

1. Към момента на подаване на заявлението-декларация за кандидатстване живеят на територията на община Лъки;

2. Поне единият родител/осиновител има постоянен и настоящ адрес на територията на община Лъки поне 1 година преди датата на подаване на заявлението.

3.  Поне 12 месеца преди подаване на заявлението за отпускане на еднократна помощ родителите/осиновителите действително са живели на територията на община Лъки.

§3. Изменя и допълва чл. 5, ал. 1, като същия получава следната редакция:
Чл. 5 (1) Лицата по чл. 4, ал. 1 имат право на еднократна финансова помощ за новородено/осиновено дете, независимо от доходите на семейството и когато детето не е оставено за отглеждане в специализирана институция за деца или друг модел за развитие на заместваща семейна грижа, и на родителите/осиновителите не са отнети или ограничени родителските права.
§4. Изменя и допълва чл. 6, ал. 1 и ал. 2, като същите получават следната редакция:

Чл. 6 (1) Право да получат еднократна помощ се придобива от датата на раждане на детето или от датата на акта на осиновяването му.
(2) Еднократната помощ може да се поиска при раждане/осиновяване на дете в срок до 90 дни, считано от датата, на която е родено детето или от датата на акта на осиновяването му.
§5. Изменя и допълва чл. 7, т. 1, 2 и 3, като същите получават следната редакция:

чл. 7. Еднократна парична помощ не се изплаща в случаите, когато:

1. Към момента на подаване на заявлението-декларация детето е оставено за отглеждане в „специализирана институция за деца” по смисъла на Закона за закрила на детето или друг модел за развитие на заместваща семейна грижа, и на родителите/осиновителите не са отнети или ограничени родителските права.

2. Към момента на подаване на заявлението-декларация родителите или осиновителите имат изискуеми публични задължения към община Лъки.
3. Родителите на новородено или осиновителите, които към момента на подаване на заявлението-декларация за кандидатстване не живеят на територията на община Лъки и не са живели действително на територията на общината поне 12 месеца преди подаване на заявлението за отпускане на еднократна помощ.
§6. Изменя и допълва чл. 8, ал. 2, като същия получава следната редакция:

чл. 8, ал. 2 Заявлението се подава от родителят/ите или осиновителят/ите на новороденото или осиновеното дете в деловодството на община Лъки в срок до 90 дни, считано от датата, на която е родено детето или от датата на акта на осиновяването му.
§7. Изменя и допълва чл. 9, ал. 3, като същия получава следната редакция:

чл. 9, ал. 3 Когато към подадената молба липсват някои от изискуемите документи съгласно чл. 8 от този Правилник, заявителят се уведомява писмено заявителя за отстраняване на несъответствията в 7-дневен срок от получаване на уведомлението.
§8. Изменя и допълва чл. 10, като същия получава следната редакция:

чл. 10. В едномесечен срок от подаване на заявлението, Комисията определена при реда и условията на този Правилник, разглежда заявленията по реда на чл. 14.
§9. Изменя и допълва чл. 12, като същия получава следната редакция:

чл. 12. При получаване на еднократната помощ, родителят/ите или осиновителят/ите подписва/т декларация, в която декларира/т, че детето няма да бъде дадено за осиновяване, в момента живее/ят на посочения в заявлението или личната карта адрес и ще продължава/т да живее/ят на територията на община Лъки в следващата 1 (една) година, в противен случай възстановява получената сума.
§10. Изменя и допълва чл. 14, като същия получава следната редакция:

чл. 14. Комисията заседава веднъж месечно до 25-то число, като на своите заседания разглежда всяко едно подадено заявление-декларация индивидуално и излиза с мотивирано писмено решение за отпускане или отказ за отпускане на еднократна финансова помощ. При съмнение относно декларираните от заявителя/ите данни в заявлението-декларация, комисията може да извършва проверки като посети посочения от заявителя адрес и събере информация от съседите относно местожителството на родителите или осиновителите на детето.
§11. Изменя §1. от Допълнителните разпоредби, като същия получава следната редакция:
§1. По смисъла на този Правилник:

ПРЕХОДНИ И ЗАКЛЮЧИТЕЛНИ РАЗПОРЕДБИ

 §1. Правилника за условията и реда за предоставяне на финансова помощ за новородено или осиновено дете на територията на община Лъки, приет с Решение № 28 на Общински съвет Лъки, взето с Протокол № 5 от 27.02.2020 г. на Общински съвет Лъки, е изменен и допълнен с Решение №….., взето с протокол № ….. от ….2025 година на Общински съвет Лъки и влиза в сила от датата на влизане в сила на решението, с изключение на §1, който влиза в сила от датата определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл. 140, параграф 3 от Договора за функционирането на Европейския съюз. Всички други изменения и допълнения в текстовете на Правилника влизат в сила, след влизането в сила на решението на Общински съвет-Лъки.
